Eugenijus Nalevaika

Eugenijus Nalevaika (g. 1960 m. rugpjūčio 10 d., Kaune) – dailininkas akvarelininkas, tarptautinių akvarelės bienalių "Baltijos tiltai. Baltic Bridges" iniciatorius ir organizatorius.

Biografija 
1978 m. baigė J. Naujalio vidurinę meno mokyklą. 1979-84 m.  studijavo tuometiniame Valstybiniame dailės institute Kaune (dabar - Vilniaus dailės akademijos Kauno fakultetas) ir įgijo dailininko apipavidalintojo kvalifikaciją. Nuo 1984  m. rengia personalines ir dalyvauja grupinėse parodose Lietuvoje bei užsienyje, yra akvarelininkų grupės „AQUA 12“ narys. 

Nuo 1990 m. priklauso Lietuvos dailininkų sąjungai (LDS), 1996-2008 m. buvo LDS Kauno skyriaus pirmininku, nuo 2008 m. pabaigos iki 2012 m. gegužės buvo LDS pirmininku, nuo 2017 m. - LDS Kauno skyriaus pirmininkas; VDA Kauno fakulteto lektorius.

Kūryba 
"Nesuklysime manydami, kad E. Nalevaika yra vandens poetas. Drąsūs potėpiai, tamsių ir šviesių tonų persipynimas, aktyvus spalvų maišymasis atrodo netikėtai ir staiga tarsi sustingsta priešais mūsų – žiūrovų akis. Vandens pėdsakai lieka užfiksuoti aktyviame arba ekspresyviame judesyje ir kuria neišdžiūstančios ir nesuvaldomos materijos arba kietojo kūno yrantį pėdsaką vandenyje. Čia stichiškas vanduo savaime vienu metu naikina ir kuria, išeina iš sistemos ir grįžta į ją. Gerąja žodžio prasme E. Nalevaikos kūrybai verta suteikti nestabilumo, nuolatinės tobulybės paieškos, grimzdimo begaliniame irimo procese epitetus. Galbūt dėl to kiekvieną kartą, iš naujo žvelgiant į menininko kūrybą, paveikslų erdvė ir laikas atrodo vėl pakitę ir logiškai vargu ar apčiuopiami bei struktūriškai atskleidžiami." (menotyrininkas Remigijus Venckus apie personalinę E. Nalevaikos parodą "fragmENtai", 2010 m. rugpjūtis, Pamėnkalnio galerija, Vilnius. Tekstas iš akvarelės bienalės "Baltijos tiltai. 2010" katalogo)

Svarbiausios personalinės parodos 
1990 – Dailininkų sąjungos Kauno skyriaus parodų salėje, Kaune

1991 – Šiuolaikinio meno centre, Vilniuje

1991 – Lietuvių bendruomenės namuose, Hamiltone, Kanadoje

1999 – galerijoje „Kauno langas“, kartu su J. Kaubriu, Kaune

1999 – LDS galerijoje, Kaune

2000 – galerijoje „Podbrzezie“, Krokuvoje, Lenkijoje

2000 – „POSTakvarelės“, LDS Kauno skyriaus galerijoje "Meno parkas", Kaune

2006 – galerijoje „Y“, Tartu, Estijoje

2007 – Polocko paveikslų galerijoje, Baltarusijoje

2009 – Akwarele galerijoje Chlodna 20, Suvalkuose, Lenkijoje

2009 – Kamerinių menų centre (Senojoje Anykščių koplyčioje), Anykščiuose

2009 – Lietuvos teatro, muzikos ir kino muziejuje, Vilniuje

2009 – Ryšių istorijos muziejuje, Kaune

2010 – personalinė paroda „fragmENtai“ LDS galerijoje Pamėnkalnio g., Vilniuje (Tarptautinės akvarelės bienalės „Baltijos tiltai“ metu).

2010 – galerija „Sofa“, Druskininkuose

2011 – galerija „Laiptai“, Šiauliuose

2011 – Lietuvos centras prie LR ambasados Lenkijoje, Varšuvoje

2013 – ADO Galera, Alytuje

2015 – akvarelės paroda „Andante“, Nacionalinio M. K. Čiurlionio dailės muziejaus A. K. Jonyno galerijoje, Druskininkuose

2015 – akvarelės ir stiklo paroda „Formatas 110“, galerijoje „Meno forma“, kartu su A. Rimkevičiumi, Kaune

2017 – akvarelės paroda „Be personažo“, J. Miltinio dramos teatre, Panevėžyje

2020 – jubiliejinė paroda „Mažiau yra daugiau" galerijoje „Meno parkas", Kaune

2020 – akvarelės paroda „Šviesos spalva" Anykščių angelų muziejuje - sakralinio meno centre (8-osios tarptautinės akvarelės bienalės „Baltijos tiltai. Fabula“ programos dalis)

Svarbiausios grupinės parodos 
1985 – Lietuvos akvarelininkų paroda, Budapešte, Vengrijoje

1987 – 8-oji visasąjunginė akvarelės paroda, Leningradas, Rusija.

1989 – Pabaltijo akvarelės trienalė, Ryga, Latvija (diplomas).

1992 – Pabaltijo akvarelės trienalė, Rygoje, Latvijoje

1995 – grupės “AQUA 12” paroda, galerija “Arka”, Vilniuje

1996 – akvarelių paroda Nacionalinio M. K. Čiurlionio dailės muziejaus  Kauno paveikslų galerijoje

1997 – Tarptautinė tradicinės ir netradicinės akvarelės paroda, Klaipėdoje

1999 – Kauno dailininkų paroda, galerija “Aktyn”, Varšuvoje, Lenkijoje

1999 – Tarptautinė akvarelės paroda, Klaipėdoje

2000 – „Vanduo ir spalva“, LDS galerijoje, Kaune

2000 – „Kauno galerija pristato: akvarelistai iš Kauno“, galerija „Podbrzezie“, Krokuva, Lenkijoje

2003 – Kauno menininkų paroda „Iš pirmo žvilgsnio“, Meno centras TPK „Centre Cultural Tecla Sala“, Barselona, Ispanijoje

2003 – „Poezija ir akvarelė“, Fiera di Monzona, Italija.

2003 – Tarptautinė akvarelės paroda, Klaipėdoje

2004 – Tarptautinė akvarelės paroda, Plungėje

2004 – Tarptautinė akvarelės paroda, Aalborg, Danijoje

2005 – „Realybė – Abstrakcija 7“, Lietuvos dailininkų paroda, Bordeaux, Prancūzijoje

2006 – Tarptautinė akvarelės paroda „Baltijos tiltai“, Nacionalinio M. K. Čiurlionio dailės muziejaus  M. Žilinsko dailės galerijoje, Kaune

2008 – „Aquarelissimo”, grupės „AQUA 12“ parodos Vilniaus Rotušėje ir galerijoje „101“ Kaune

2008 – Tarptautinė akvarelės paroda „Baltijos tiltai. Slinktys“, Nacionalinio M. K. Čiurlionio dailės muziejaus  Kauno paveikslų galerijoje, (kūrinys apdovanotas bienalės diplomu)

2009 – „Keturios tendencijos – viena tapatybė“, Rzeszow, Lenkijoje

2009 – 2-oji Lietuvos šiuolaikinės dailės kvadrienalė, Lietuvos parodų ir konferencijų centre, Vilniuje

2009 – Lietuvių dailininkų paroda galerijoje „Alex“ Vašingtone ir M.K.Čiurlionio galerijoje Čikagoje, JAV

2009 – 17-ojo tarptautinio meno festivalio „Tomorrow“ paroda Seule, Pietų Korėjoje

2009 – Tarptautinio simpoziumo „4 dimesions“ paroda Mumbajuje, Indijoje

2011 – akvarelės bienalės „Vanduo ir spalva“ parodos Minske ir Vitebske, Baltarusijoje

2012 – Tarptautinė akvarelės bienalė „Baltijos tiltai. 2012. Sąsajos“, Paveikslų g﻿﻿﻿alerijoje, Kaune

2014 – respublikinė akvarelės paroda „Avanscena“ Kaune, „Girstučio“ kultūros ir sporto centre; Alytuje, Kultūrų ir komunikacijų centre; Birštone, Kurhauze.

2014 – tarptautinė akvarelės bienalė „Baltijos tiltai. 2014. Rezonansas“, paroda „Ženklas : akvarelė“, galerijoje „Meno forma“, Kaune

2015 – respublikinė akvarelės paroda „Sąskambiai ir atspindžiai“, „Girstučio“ kultūros ir sporto centre,  Kaune

2015 – 2-oji Rytų ir vidurio šalių tarptautinė paroda Ningbo, Kinijoje

2015 – tarptautinio projekto „Nemuno spalvos“ paroda Alytaus miesto teatre, Alytuje

2015 – grupinė paroda „Pustelnikas. Paskutinis pasaulio taškas“, skirta M. K. Čiurlionio 140-osioms gimimo metinėms, Nacionalinio M. K. Čiurlionio dailės muziejaus A. K. Jonyno galerijoje, Druskininkuose

2015 – paroda “4E” galerijoje “Babel Arte Contemporaneo”, Murcia, Ispanijoje

2016 – Kauno akvarelininkų paroda „Antraktas“, „Girstučio“ kultūros ir sporto centre, Kaune

2016 – grupės AQUA 12 paroda „Akvarelės tvarumas“, „Girstučio“ kultūros ir sporto centre, Kaune

2016 – tarptautinė akvarelės bienalė „Baltijos tiltai. 2016. Kryptys ir iššūkiai“, Nacionalinio M. K. Čiurlionio dailės muziejaus Kauno paveikslų galerijoje, Kaune

2017 – Kauno dailininkų akvarelės paroda „Diptikas“, galerijoje „Meno forma“, Kaune

2017 – Lietuvos akvarelės paroda „Monologai“, „Girstučio“ kultūros ir sporto centre, Kaune

2017 – tarptautinio projekto „Nemuno spalvos“ paroda Alytaus miesto muziejuje

2018 – Lietuvos akvarelės paroda „Be grimo“, „Girstučio“ kultūros ir sporto centre, Kaune

2018 – 7-oji tarptautinė akvarelės bienalė „Baltijos tiltai. 2018. Iš esmės“, Nacionalinio M. K. Čiurlionio dailės muziejaus Kauno paveikslų galerijoje, Kaune

2018 – tarptautinė Kinijos ir Centrinės bei Rytų Europos šiuolaikinio meno paroda „Similarities and Diversities in Symbiosis / China and CEEC“ Kinijos kultūros centre Sofijoje, Bulgarijoje

2019 – Lietuvos, Latvijos ir Estijos akvarelininkų paroda „Šimtmečių aidas“, Janinos Monkutės-Marks muziejuje, Kėdainiuose

2019 – Kauno menininkų paroda „Laikina | Amžina“ Šv. Petro bažnyčioje, Rygoje, Latvijoje

2020 – virtuali Centrinės ir Rytų Europos šalių akvarelės paroda, Ningbo meno muziejuje, Kinijoje. http://www.nma.org.cn/online/zdo-2020/ 

2020 – 26-asis tarptautinis Seulo meno festivalis / virtuali paroda https://www.youtube.com/watch

Išnašos

Literatūra 
Kauno dailė: realijos en face. Sudarytoja V. Mažrimienė. Kaunas: Nac. M.K.Čiurlionio muziejus, 2011, psl. 216.